ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 509वां दिन
भारत का समग्र टीकाकरण कवरेज 194.57 करोड़ से अधिक हुआ
आज शाम 7 बजे तक लगभग 13 लाख टीके से अधिक की खुराक दी गईं
भारत का कोविड -19 टीकाकरण कवरेज आज 194.57 करोड  से अधिक हो गया है। आज शाम 7 बजे तक लगभग 13 लाख  टीके की खुराक दी जा चुकी हैं। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10407452
|
|
दूसरी खुराक
|
|
10045689
|
|
प्रीकॉशन डोज
|
|
5347634
|
|
एफएलडब्ल्यू
|
|
पहली खुराक
|
|
18420158
|
|
दूसरी खुराक
|
|
17593039
|
|
प्रीकॉशन डोज
|
|
9049825
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
34784968
18554631
|
|
आयु वर्ग 15-18 वर्ष
|
|
पहली खुराक
|
|
59721880
|
|
|
|
दूसरी खुराक
|
|
46576385
|
|
आयु वर्ग 18-44 वर्ष
|
|
पहली खुराक
|
|
557450879
|
|
दूसरी खुराक
प्रीकॉशनडोज
|
|
493073353
1275467
|
|
आयु वर्ग 45-59 वर्ष
|
|
पहली खुराक
|
|
203301482
|
|
दूसरी खुराक
प्रीकॉशन डोज
|
|
191521112
1666814
|
|
60 वर्ष से अधिक
|
|
पहली खुराक
|
|
127131751
|
|
दूसरी खुराक
|
|
119493252
|
|
प्रीकॉशन डोज
|
|
20352612
|
|
कुल दी गई पहली खुराक
|
|
1011218570
|
|
कुल दी गई दूसरी खुराक
|
|
896857461
|
|
प्रीकॉशन डोज
|
|
37692352
|
|
कुल
|
|
1945768383
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 8जून , 2022 
|
|
एचसीडब्ल्यू
|
|
पहली खुराक
|
|
37
|
|
दूसरी खुराक
|
|
576
|
|
प्रीकॉशन डोज
|
|
15632
|
|
एफएलडब्ल्यू
|
|
पहली खुराक
|
|
99
|
|
दूसरी खुराक
|
|
1005
|
|
प्रीकॉशन डोज
|
|
45582
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
95273
262516
|
|
आयु वर्ग 15-18 वर्ष
|
|
पहली खुराक
|
|
26636
|
|
|
|
दूसरी खुराक
|
|
88166
|
|
आयु वर्ग 18-44 वर्ष
|
|
पहली खुराक
|
|
29451
|
|
दूसरी खुराक
प्रीकॉशन डोज
|
|
331904
42209
|
|
आयु वर्ग 45-59 वर्ष
|
|
पहली खुराक
|
|
4609
|
|
दूसरी खुराक
प्रीकॉशन डोज
|
|
74333
29046
|
|
60 वर्ष से अधिक
|
|
पहली खुराक
|
|
4067
|
|
दूसरी खुराक
|
|
51476
|
|
प्रीकॉशन डोज
|
|
229216
|
|
कुल दी गई पहली खुराक
|
|
160172
|
|
कुल दी गई दूसरी खुराक
|
|
809976
|
|
प्रीकॉशन डोज
|
|
361685
|
|
कुल
|
|
1331833
|
||
|
देश में सबसे कमजोर जनसंख्या समूहों को कोविड-19 से बचाने के लिए एक उपकरण के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
विद्युत मंत्रालय
पावर फाइनेंस कॉर्पोरेशन और आरईसी लिमिटेड ने ऋण दरों में और कटौती की
केंद्र सरकार के स्वामित्व वाली गैर-बैंकिंग वित्तीय कंपनियों, पावर फाइनेंस कॉरपोरेशन और आरईसी लिमिटेड ने सभी प्रकार के ऋणों पर अपनी उधार दरों को 40 आधार अंक- बीपीएस तक कम कर दिया है।
केंद्रीय विद्युत और नवीन एवं नवीकरणीय ऊर्जा मंत्री श्री आर.के. सिंह ने ऋण की दरों को कम करने और प्रतिस्पर्धी बने रहने के लिए दोनों कंपनियों द्वारा किये जा रहे सतत प्रयासों पर संतोष व्यक्त किया। श्री सिंह ने कहा कि पावर फाइनेंस कॉर्पोरेशन और आरईसी लिमिटेड द्वारा ऋण की दरों में लगातार कमी करने से ऊर्जा उपयोगिताओं को प्रतिस्पर्धी दरों पर उधार लेने तथा बिजली क्षेत्र के बुनियादी ढांचे में सुधार के लिए निवेश करने में मदद मिलेगी, जिससे उपभोक्ताओं को विश्वसनीय तरीके से और सस्ती बिजली का लाभ मिलेगा।
पिछले लगभग एक वर्ष में इन दोनों संगठनों ने ऋण की दरों में संचयी रूप से 3% तक की कमी की है।
अक्षय ऊर्जा को बढ़ावा देने के लिए लंबी अवधि के वित्त पोषण की आवश्यकता होती है, ऐसे में इन दरों को संशोधित कर 8.25% कर दिया गया है।
बीते एक या दो वर्षों में इन संगठनों द्वारा उधार की कम लागत के कारण दरों में कमी संभव हुई है।
यह बताना आवश्यक है कि पावर फाइनेंस कॉर्पोरेशन और आरईसी लिमिटेड पहले से ही 6.25% की न्यूनतम ब्याज दरों पर अल्पावधि ऋण प्रदान कर रहे हैं।
वाणिज्य एवं उद्योग मंत्रालय
वाणिज्य मंत्रालय ने सेवा निर्यात पर विचार-मंथन सत्र आयोजित किया
प्रगति के लिए रोड शो के माध्यम से सेवा क्षेत्र को बढ़ावा देने, बाजार तक बेहतर पहुंच, सेवा क्षेत्रों की ब्रांडिंग और एफटीए वार्ताओं से लाभ उठाने पर जोर
वाणिज्य विभाग ने आज नई दिल्ली स्थित वाणिज्य भवन में वाणिज्य सचिव, श्री बी. वी. आर. सुब्रमण्यम  की अध्यक्षता में सेवा निर्यात पर एक दिवसीय विचार-मंथन सत्र का आयोजन किया। सत्र के दौरान, भारत से सेवाओं के निर्यात को बढ़ावा देने के आगे के रास्ते, अवसरों और चुनौतियों पर चर्चा हुई।
वाणिज्य विभाग ने सेवा निर्यात संवर्धन परिषद  के साथ मिलकर सत्र का आयोजन किया था और इसमें सूचना प्रौद्योगिकी और आईटी सक्षम सेवा, संचार सेवा, मनोरंजन, ऑडियो विजुअल सेवा, पर्यटन और आतिथ्य, मेडिकल वैल्यू ट्रवेल, शिक्षा सेवा, लेखा और वित्त सेवा, वित्तीय सेवा, कानूनी सेवा, परिवहन और लॉजिस्टिक्स सेवा, निर्माण और संबंधित इंजीनियरिंग सेवा और पर्यावरण सेवा सहित विभिन्न सेवा क्षेत्रों के करीब 100 प्रतिभागियों ने हिस्सा लिया।
उद्घाटन सत्र के दौरान वाणिज्य विभाग के अपर सचिव ने प्रतिभागियों को संबोधित किया। इसके बाद सेवा क्षेत्रों से संबंधित मुद्दों पर विचार-विमर्श करने के लिए क्षेत्र के आधार पर चार समानांतर ब्रेकआउट सत्र आयोजित किए गए। इन समूहों में शामिल थे: समूह 1: सूचना प्रौद्योगिकी और सूचना सक्षम सेवाएं, संचार सेवाएं और मनोरंजन , समूह 2: पर्यटन और आतिथ्य सेवाएं, मेडिकल वैल्यू ट्रवेल और शिक्षा सेवाएं, समूह 3: लेखा और वित्त सेवाएं, वित्तीय सेवाएं और कानूनी सेवाएं, समूह 4: परिवहन और लॉजिस्टिक्स सेवाएं, निर्माण और संबंधित इंजीनियरिंग सेवाएं और पर्यावरण सेवाएं।
ब्रेकआउट सत्रों के दौरान मिले सुझावों और सिफारिशों को संकलित कर समापन सत्र में प्रस्तुत किया गया। कुछ प्रमुख सुझावों और सिफारिशों पर जोर दिया गया, जिसमें बाजार तक बेहतर पहुंच के लिए एफटीए वार्ताओं का लाभ उठाना, सेवा क्षेत्रों की ब्रांडिंग, रोड शो के माध्यम से सेवा क्षेत्र का प्रमोशन, मानक तय करना, सेवाओं से संबंधित डेटा के लिए एक मजबूत तंत्र, कार्यबल का कौशल आदि शामिल थे। उद्योग की ओर से निर्यात को बढ़ावा देने के लिए विशिष्ट क्षेत्रों के लिए प्रोत्साहन योजनाओं का भी अनुरोध किया गया।
वाणिज्य सचिव श्री बी. वी. आर. सुब्रमण्यम ने अपने संबोधन में देश के आर्थिक विकास के प्रमुख चालक के रूप में सेवा क्षेत्र के महत्व को रेखांकित किया। उन्होंने प्रतिभागियों को आश्वासन दिया कि सेवा क्षेत्रों की पूरी क्षमता का दोहन करने और इस संबंध में किसी भी बाधा को दूर करने के लिए आवश्यक सरकारी सहायता प्रदान की जाएगी।
उपभोक्ता कार्य, खाद्य एवं सार्वजनिक वितरण मंत्रालय
खाद्य एवं सार्वजनिक वितरण विभाग ने देश भर में “एक तारीख़, एक घंटा,एक साथ” के दौरान 1434 आयोजनों में भागीदारी की
13,500 लोग सामूहिक श्रमदान के लिए एक साथ आए
प्रधानमंत्री नरेन्द्र मोदी के “एक तारीख़, एक घंटा,एक साथ” के आह्वान पर खाद्य और सार्वजनिक वितरण विभाग के अधिकारियों और कर्मचारियों सहित इसके संलग्न कार्यालय जैसे भारतीय खाद्य निगम , केंद्रीय भंडारण निगम , भंडारण और विकास नियामक प्राधिकरण , राष्ट्रीय चीनी संस्थान, कानपुर और आईजीएमआरआई हापुड के अधिकारी कर्मचारी 1 अक्टूबर को देश भर में 1434 स्थलों पर एक घंटे का श्रमदान करने के लिए एक साथ आए।
श्री संजीव चोपड़ा, सचिव डीएफपीडी मेहरचंद बाजार और सोल्जर पार्क में नेतृत्व कर रहे हैं
सभी गतिविधियाँ ठीक सुबह 10 बजे शुरू हुईं। सामूहिक रूप से देशभर के कई आवासीय इलाकों, बाजारों, पार्कों, स्कूलों, बस अड्डों, कॉलेजों, घाटों, समुद्र तटों आदि की सफाई की गई। नारों, बैनरों और दृश्य श्रवण तकनीक के उपयोग के माध्यम से बड़े पैमाने पर आप जनता में जागरूकता फैलाई गई, स्थानीय निवासियों को स्वच्छता के प्रति संवेदशील किया गया और बड़ी संख्या में सार्वजनिक भागीदारी को प्रोत्साहित किया गया। स्वच्छता सुनिश्चित करने में सफाई मित्रों के प्रयासों के लिए उनकी सराहना की गई और उन्हे सम्मानित भी किया गया। अधिकारियों के साथ परिवार के सदस्यों एनडीएमसी/एमसीडी कर्मचारी, बाजारों के दुकानदार और स्थानीय निवासियों ने भी स्वेच्छा से इस अभियान में भाग लिया।
13,500 से अधिक मानव घंटों के श्रमदान के साथ यह अभियान बहुत सफल साबित हुआ।
डीएफपीडी ने आज मेहरचंद बाजार और अज्ञात सोल्जर पार्क के 9000 वर्ग मीटर के संयुक्त क्षेत्र की सफाई की। डब्ल्यूडीआरए ने हौज खास मार्केट, एफसीआई मुख्यालय, बंगाली मार्केट, सीडब्ल्यूसी मुख्यालय, मयूर विहार फेज- I पॉकेट II पार्क में, एनएसआई, कानपुर में पवित्र गंगा नदी के परमट घाट पर, और आईजीयर, हापुर में हापुड बस स्टैंड पर श्रमदान का आयोजन किया। एनएसआई कानपुर ने भी अपने क्षेत्र के एक स्कूल को बायो-टॉयलेट दान किया। सीडब्ल्यूसी द्वारा एक स्थान पर ‘स्वच्छ भारत-कचरा मुक्त भारत’ विषय पर एक ड्राइंग प्रतियोगिता आयोजित की गई, जिसमें लगभग 70 बच्चों ने भाग लिया और उनके माता-पिता ने श्रमदान में योगदान दिया।
कई स्थानों पर वृक्षारोपण अभियान भी चलाया गया जहां क्षेत्र के निवासियों और कर्मचारियों ने पौधे लगाए। इस अभियान में अधिकारियों के साथ परिवार के सदस्यों, बाजारों के दुकानदारों के साथ-साथ स्थानीय निवासियों ने भी स्वेच्छा से भाग लिया।
टीमों ने यह सुनिश्चित किया कि सफाई के लिए केवल बायोडिग्रेडेबल सामग्री का उपयोग किया जाए और एकल-उपयोग प्लास्टिक के उपयोग से पूरी तरह से बचा जाए। टीमों ने यह भी सुनिश्चित किया कि उनके द्वारा उपयोग किए गए कप और प्लेट आयोजन स्थलों पर बिखरे न हों बल्कि उन्हें विधिवत एकत्र किया जाए और उचित तरीके से उनका निपटान किया जाए।
नागरिकों के सक्रिय सहयोग से और जागरूकता बढ़ाकर, विभाग का लक्ष्य एक स्वच्छ, हरा-भरा और स्वस्थ भारत बनाना है। डीएफपीडी 15 सितंबर से 2 अक्टूबर 23 तक लंबित मामलों के निपटान  और स्वच्छता ही सेवा अभियान के लिए एक विशेष अभियान 3.0 भी सक्रिय रूप से चला रहा है।
विधि एवं न्याय मंत्रालय
प्रेस विज्ञप्ति
भारतीय संविधान के अनुच्छेद 223 द्वारा प्रदत्त शक्ति का प्रयोग करते हुए, राष्ट्रपति ने गौहाटी उच्च न्यायालय के वरिष्ठतम अवर न्यायाधीश न्यायमूर्ति श्री नोंगमीकापम कोटिस्वर सिंह को मुख्य न्यायाधीश के कार्यालय के कर्तव्यों का निर्वहन करने के लिए नियुक्त किया है। यह नियुक्ति उस तारीख से प्रभावी होगी, जब सर्वोच्च न्यायालय के न्यायाधीश के रूप में हुई नियुक्ति के परिणामस्वरूप न्यायमूर्ति श्री सुधांशु धूलिया गौहाटी उच्च न्यायालय के मुख्य न्यायाधीश के रूप में कार्यभार का परित्याग कर देते हैं।
पंचायती राज मंत्रालय
श्री नरेंद्र सिंह तोमर ने स्वामित्व योजना को लागू करने के लिए नया फ्रेमवर्क जारी किया
7400 से ज्यादा गांवो में संपत्ति कार्ड वितरित किए जाएंगे, योजना का 7 लाख से ज्यादा लोगों को फायदा मिलेगा
श्री तोमर ने महामारी के बावजूद विभिन्न संबंधित पक्षों और समाज के लोगों द्वारा किए गए सहयोग की प्रशंसा की
केंद्रीय पंचायती राज मंत्री श्री नरेंद्र सिंह तोमर ने आज स्वामित्व योजना के राष्ट्रव्यापी स्तर पर लागू करने के लिए फ्रेमवर्क और कॉफी टेबल बुक को जारी किया। इस अवसर पर उन्होंने राज्यों और अन्य हितधारकों को भी संबोधित किया।
पंचायती राज मंत्रालय द्वारा विकसित किए गए स्वामित्व योजना के फ्रेमवर्क कवरेज में विभिन्न राज्यों के लिए योजना के तहत दिशानिर्देश और रोडमैप को शामिल किया गया है। जिसमें विभिन्न घटक शामिल किए गए हैं। जिसके तहत योजना का उद्देश्य, वर्ष के आधार पर वित्तीय पोषण के तरीके, सर्वेक्षण तरीके और कार्यप्रणाली, हितधारक, जिम्मेदारी, निगरानी और मूल्यांकन आदि को शामिल किया गया है।
स्वामित्व योजना पर कॉफी टेबल बुक एक प्रयास है जो विभिन्न चुनौतियों और सफलता की कहानियों की झलक दिखाता है और आगे बढ़ने का रास्ता प्रदान करता है। जिसके जरिए योजना के क्रियान्वन, उसके अनुभव और अच्छे प्रयासों में शामिल विभिन्न हितधारकों के विशाल प्रयासों का संकलन करने का प्रयास किया गया है।
श्री तोमर को यह भी बताया गया कि 7400 से अधिक गांवों में संपत्ति कार्ड वितरित किए गए हैं और देश भर में 7,00,000 से अधिक लाभार्थियों को योजना से लाभान्वित किया गया है। इस योजना से ग्रामीण निवासियों को वे संपत्ति कार्ड उपलब्ध कराए जाएंगे जिनका उपयोग ऋण लेने और ग्रामीण नियोजन के लिए सटीक भूमि रिकॉर्ड बनाने के लिए किया जा सकता है।
श्री तोमर ने महामारी के बावजूद योजना के सफल कार्यान्वयन के लिए विभिन्न हितधारकों और समाज द्वारा प्रदान किए गए समर्थन की प्रशंसा की। उन्होंने कहा यह देखा गया है कि लाभार्थियों ने भी योजना का लाभ लेना शुरू कर दिया है और कई लाभार्थियों ने घर बनाने या व्यवसायों का विस्तार करने के लिए बैंक ऋण और अन्य वित्तीय लाभों को प्राप्त किया है।
इस आयोजन में वर्चुअल माध्यम सभी राज्यों/केंद्र शासित प्रदेशों के राजस्व और पंचायती राज सचिव, विज्ञान और प्रौद्योगिकी विभाग , नागरिक उड्डयन मंत्रालय , भारत के सर्वेक्षण , भूमि संसाधन विभाग , रक्षा मंत्रालय  और नागर विमानन महानिदेशालय  के अधिकारी शामिल हुए।
पृष्ठभूमि:
स्वामित्व योजना पंचायती राज मंत्रालय की केंद्र द्वारा प्रायोजित योजना है। जिसे 9 राज्यों में योजना के पायलट चरण के सफल समापन के बाद 24 अप्रैल 2021 को राष्ट्रीय पंचायती राज दिवस के अवसर पर प्रधानमंत्री द्वारा राष्ट्रीय स्तर पर लांच किया गया था। स्वामित्व योजना का उद्देश्य ड्रोन सर्वेक्षण और कोर नेटवर्क का उपयोग करके भारत में ग्रामीण क्षेत्रों में बसे हुए निवासियों को संपत्ति का अधिकार प्रदान करना है। जो 5 सेमी तक की मैपिंग सटीकता प्रदान करता है।
पंचायती राज मंत्रालय  स्वामित्व योजना के कार्यान्वयन के लिए एक नोडल मंत्रालय है। राज्यों में राजस्व विभाग/भूमि अभिलेख विभाग नोडल विभाग होगा और राज्य पंचायती राज विभागों के सहयोग से इस योजना को आगे बढ़ाएगा।
गृह मंत्रालय
केन्द्रीय गृह मंत्री श्री अमित शाह ने अतरौली में उत्तर प्रदेश के पूर्व मुख्यमंत्री कल्याण सिंह के अन्तिम दर्शन कर दिवंगत नेता को श्रद्धासुमन अर्पित किये
“श्री कल्याण सिंह के निधन से देशभर, विशेषकर उत्तर प्रदेश के गरीबों और पिछड़ों ने अपना एक हितचिंतक गंवाया है”
“श्रीरामजन्मभूमि आंदोलन के श्री कल्याण सिंह जी एक बड़े नेता रहे और इस आंदोलन के लिए सत्ता त्यागने में उन्होंने तनिक भी नहीं सोचा”
“उनका पूरा जीवन उत्तर प्रदेश के विकास व ग़रीबों को समर्पित रहा और वे इस राज्य को देश का सबसे अच्छा प्रदेश बनाने के लिए सदैव कार्यरत रहे”
“बाबूजी के जाने से राजनीतिक नभ में, विशेषकर हमारी पार्टी के लिए, एक बड़ी रिक्तता आई है और इस रिक्तता को लंबे समय तक भर पाना बहुत मुश्किल होगा”
केन्द्रीय गृह मंत्री श्री अमित शाह ने आज अतरौली में उत्तर प्रदेश के पूर्व मुख्यमंत्री कल्याण सिंह के अन्तिम दर्शन कर दिवंगत नेता को श्रद्धासुमन अर्पित किये। श्री अमित शाह ने कहा कि श्री कल्याण सिंह जी का निधन उनकी पार्टी के लिए बहुत बड़ी क्षति है। उनके जाने से हमारी पार्टी ने अपना एक दिग्गज और हमेशा संघर्षरत रहने वाला नेता खोया है और देशभर, विशेषकर उत्तर प्रदेश के गरीबों और पिछड़ों ने अपना एक हितचिंतक गंवाया है।
केन्द्रीय गृह मंत्री ने कहा कि श्री कल्याण सिंह जी श्रीरामजन्मभूमि आंदोलन के एक बड़े नेता रहे और इस आंदोलन के लिए सत्ता त्यागने में उन्होंने तनिक भी नहीं सोचा। श्री अमित शाह ने कहा कि जब श्रीरामजन्मभूमि का शिलान्यास हुआ, उसी दिन उनकी बाबूजी से बात हुई थी और उन्होंने बड़े हर्ष और संतोष के साथ कहा था कि उनके जीवन का लक्ष्य आज पूरा हो गया है। उनका पूरा जीवन उत्तर प्रदेश के विकास व ग़रीबों को समर्पित रहा और वे इस राज्य को देश का सबसे अच्छा प्रदेश बनाने के लिए सदैव कार्यरत रहे। श्री शाह ने कहा कि कल्याण सिंह जी का एक बहुत ही ग़रीब तबक़े से उठकर इतना बड़ा नेता बनना, विचारधारा के लक्ष्यों के लिए जीवनभर संघर्षरत रहना, समाज के गरीब और पिछड़े वर्ग के लिए हमेशा अपने आप को समर्पित रखना, ये सब हमारी पार्टी कार्यकर्ताओं के लिए प्रेरणादायक रहेगा।
केन्द्रीय गृह मंत्री ने कहा कि बाबूजी के जाने से राजनीतिक नभ में, विशेषकर हमारी पार्टी के लिए, एक बड़ी रिक्तता आई है और इस रिक्तता को लंबे समय तक भर पाना बहुत मुश्किल होगा। श्री अमित शाह ने कहा कि काफ़ी समय से सक्रिय राजनीति में ना रहते हुए भी जिस प्रकार का जनसैलाब बाबूजी को श्रद्धांजली देने के लिए आया है, विशेषकर युवाओं की संख्या, ये यही बताता है कि उनके जीवन ने उत्तर प्रदेश के सार्वजनिक जीवन पर एक गहरी छाप छोड़ी है।
श्री अमित शाह ने कहा कि हमारी पार्टी के सभी कार्यकर्ता, बाबूजी को हृदय से श्रद्धांजली देते हैं और उत्तर प्रदेश के गरीब व पिछड़ों के जीवन के उत्कर्ष के लिए हम सब संघर्षरत रहेंगे। ईश्वर श्री कल्याण सिंह जी की आत्मा को शांति प्रदान करे और आने वाली कई पीढ़ियों तक उनका जीवन पार्टी कार्यकर्ताओं के लिए एक प्रेरणास्त्रोत बने।
स्वास्थ्य एवं परिवार कल्याण मंत्रालय
स्वास्थ्य मंत्रालय ने गर्म हवा/लू के बारे में परामर्श जारी किया
केंद्रीय स्वास्थ्य एवं परिवार कल्याण मंत्री डॉ. हर्षवर्धन के निर्देश पर स्वास्थ्य मंत्रालय ने गर्म हवा/लू की स्थितियों के दौरान लोगों के सुरक्षित रहने के लिए स्वास्थ्य परामर्श जारी किया है। वर्तमान में, पूर्वी उत्तर प्रदेश, पश्चिम राजस्थान, विदर्भ, पश्चिम मध्य प्रदेश, हरियाणा, चंडीगढ़ और दिल्ली, पूर्वी राजस्थान, पश्चिमी उत्तर प्रदेश, और पूर्वी मध्य प्रदेश के भागों में लू की स्थिति बनी हुई है।
गर्म हवा/लू का अन्य क्षेत्रों सहित मानव स्वास्थ्य पर प्रतिकूल प्रभाव पड़ सकता है। स्वास्थ्य मंत्रालय ने नागरिकों को निम्न कार्य करने या नहीं करने की सलाह दी है।
क्या करें:-
- घरों के अन्दर और छायादार स्थानों पर रहें।
- बाहर निकलने पर छाते/हैट/टोपी/तौलिए का इस्तेमाल करें।
- पतले, ढीले व हल्के रंगों के सूती कपड़े पहनें।
- बार-बार पानी और नमकीन पेय – लस्सी, शिकंजी, फलों का रस, ओआरएस  का सेवन करें। तरबूज, खीरा, नीबू, संतरा आदि जैसे फल खाएं।
- बार-बार ठंडे पानी से नहाएं और कमरे का तापमान कम रखें :विंडो शेड/ पर्दे, पंखे, कूलर, एयर कंडीशनर, हवादार कमरे,पानी का छिड़काव करें, इनडोर पौधों का उपयोग करें।
- अस्वस्थ महसूस कर रहे लोगों- विशेषकर वृद्धों, छोटे बच्चों, गर्भवती महिलाओं, पहले से बीमार लोगों और खुले में काम करने वाले कामगारों को फौरन ठंडे स्थान पर ले जाना चाहिए, हल्के कपड़े पहनाने चाहिए, ठंडे पानी की पट्टियां रखनी चाहिए, कपड़े में बर्फ के टुकड़ों वाले आइस पैक का इस्तेमाल करना चाहिए और नजदीकी स्वास्थ्य केंद्र ले जाना चाहिए।
क्या न करें :-
- धूप में, विशेष रूप से दोपहर 12 बजे से अपराह्न 3 बजे के बीच बाहर जाना
- दोपहर में बाहर जाने पर श्रमसाध्य गतिविधियां करना।
- शराब, चाय, कॉफी और कार्बोनेटेड शीतल पेय पीना
- बच्चों या पालतू जानवरों को खड़ी गाड़ी में छोड़ना।
- गहरे रंग के, सिंथेटिक और चुस्त कपड़े पहनना।
गृह मंत्रालय
स्वतंत्रता दिवस, 2023 के अवसर पर अग्निशमन सेवा, होम गार्ड  और नागरिक सुरक्षा  कर्मियों को राष्ट्रपति पदक
गणतंत्र दिवस और स्वतंत्रता दिवस के अवसर पर प्रत्येक वर्ष अग्निशमन सेवा, नागरिक सुरक्षा और होम गार्ड कर्मियों को वीरता के लिए राष्ट्रपति पदक और विशिष्ट सेवाओं के लिए राष्ट्रपति पदक के साथ-साथ वीरता पदक और सराहनीय सेवा पदक प्रदान किए जाते हैं।
स्वतंत्रता दिवस, 2023 के अवसर पर 53 कर्मियों को अग्निशमन सेवा पदक से सम्मानित किया गया है।
इनमें से, वीरता के लिए राष्ट्रपति का अग्निशमन सेवा पदक से 03 कर्मियों को और वीरता के लिए अग्निशमन सेवा पदक से 01 कर्मी को उनके वीरतापूर्ण कार्यों के लिए सम्मानित किया गया है।
विशिष्ट सेवा के लिए राष्ट्रपति का अग्निशमन सेवा पदक 08 कर्मियों को और सराहनीय सेवा के लिए अग्निशमन सेवा पदक 41 कर्मियों को उनकी सेवाओं के विशिष्ट और मेधावी रिकॉर्ड के लिए सम्मानित किया गया है।
इसके अलावा, स्वतंत्रता दिवस, 2023 के अवसर पर 48 कर्मियों/स्वयंसेवकों को होम गार्ड और नागरिक सुरक्षा पदक से भी सम्मानित किया गया है।
इनमें से, विशिष्ट सेवा के लिए राष्ट्रपति होम गार्ड और नागरिक सुरक्षा पदक तथा सराहनीय सेवा के लिए होम गार्ड और नागरिक सुरक्षा पदक क्रमशः 05 कर्मियों/स्वयंसेवकों और 43 कर्मियों/स्वयंसेवकों को प्रदान किए गए हैं।
अग्निशमन सेवा पदक और होम गार्ड एवं नागरिक सुरक्षा पदक विजेताओं की सूची संलग्न है।
अग्निशमन सेवा पदकों की सूची के लिए यहां क्लिक करें
होम गार्ड और नागरिक सुरक्षा पदकों की सूची के लिए यहां क्लिक करें
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 193.57 करोड़ टीके लगाए जा चुके हैं
भारत में सक्रिय मरीजों की संख्या 18,386 है
सक्रिय मामलों की दर 0.04 प्रतिशत है
स्वस्थ होने की वर्तमान दर 98.74 प्रतिशत
बीते चौबीस घंटों में 2,236 लोग स्वस्थ हुए,अब तक स्वस्थ हुए कुल लोगों की संख्या 4,26,17,810 है
पिछले 24 घंटों में 2,745 नए मामले सामने आए
दैनिक सक्रिय मामलों की दर 0.60 प्रतिशत है
साप्ताहिक सक्रिय मामलों की दर 0.63 प्रतिशत है
अब तक 85.08 करोड़ जांच की जा चुकी हैं,बीते चौबीस घंटों में 4,55,314 जांच की गई
प्रधानमंत्री कार्यालय
प्रधानमंत्री ने पारंपरिक क्रीड़ा महोत्सव आयोजित करने के लिए ओडिशा केंद्रीय विश्वविद्यालय की पहल की सराहना की
प्रधानमंत्री श्री नरेन्द्र मोदी ने भारत की समृद्ध खेल परंपराओं और विविधता के बारे में जागरूकता फैलाने के लिए पारंपरिक क्रीड़ा महोत्सव आयोजित करने के लिए ओडिशा केंद्रीय विश्वविद्यालय की पहल की प्रशंसा की है।
केंद्रीय राज्य मंत्री डॉ. सुभाष सरकार के ट्वीट पर प्रतिक्रिय देते हुए प्रधानमंत्री ने ट्वीट किया:
"भारत की समृद्ध खेल परंपराओं और विविधता के बारे में जागरूकता फैलाने के लिए पारंपरिक क्रीड़ा महोत्सव आयोजित करने के लिए ओडिशा के केंद्रीय विश्वविद्यालय द्वारा प्रशंसनीय पहल।"
https://pib.gov.in/PressReleasePage.aspx?PRID=1918629
पत्तन, पोत परिवहन और जलमार्ग मंत्रालय
जवाहरलाल नेहरू पोर्ट अथॉरिटी ने केवल 22 घंटे  का एक प्रभावी हैंडलिंग समय  दर्ज किया, जिससे भारत शीर्ष प्रदर्शन करने वाले देशों में शामिल हो गया
पिछले वित्त वर्ष में रिकॉर्ड हैंडलिंग प्रदर्शन के एक महीने बाद, भारत के प्रमुख कंटेनर पोर्ट, जवाहरलाल नेहरू पोर्ट अथॉरिटी  ने एक और उपलब्धि हासिल की है। अब इसने कंटेनर कार्गो हैंडलिंग में एक वैश्विक बेंचमार्क स्थापित किया है। विश्व बैंक द्वारा प्रकाशित लॉजिस्टिक्स परफॉरमेंस इंडेक्स  रिपोर्ट, 2023 के अनुसार, जेएनपीए के पास केवल 22 घंटे  का प्रभावी हैंडलिंग समय  है, जो भारत को शीर्ष प्रदर्शनकर्ताओं के बीच शामिल करता है।
जेएनपीए ठहराव समय को कम करने के लिए किए गए विभिन्न उपायों के कारण यह उपलब्धि हासिल करने में सफल रहा। सबसे महत्वपूर्ण बात यह है कि बेहतर लैंडसाइड-रेल और सड़क कनेक्टिविटी, केंद्रीकृत पार्किंग प्लाजा  की शुरूआत, प्रक्रियाओं के डिजिटलीकरण, आदि के साथ-साथ टर्मिनल ऑपरेटरों की परिचालन क्षमता का सबसे बड़ा योगदान रहा है। साथ ही, जहाजों की बर्थिंग और अनबर्थिंग को सुव्यवस्थित करना, पोत आदि के सुचारु संचालन के लिए अधिक टग तैनात करना ऐसे कुछ अन्य पहलें हैं जिन्हें जेएनपीए ने बंदरगाह के कुशल कामकाज को सुविधाजनक बनाने के लिए शुरू की हैं।
जेएनपीए के अध्यक्ष श्री संजय सेठी ने कहा, “जेएनपीए में हम सभी के लिए यह रोमांचक खबर है। पिछले महीने ही, हमने 2022-23 में 6.05 मिलियन टीईयू को संभालने का रिकॉर्ड हासिल किया। विश्व बैंक के आंकड़े दोहराते हैं कि एलपीआई 2023 की रिपोर्ट के अनुसार हमारी क्षमताओं के पैमाने कई देशों से बेहतर हैं और हम एक टीम के रूप में रसद लागत और एक्ज़िम  व्यापार के समय को और कम करने के लिए प्रतिबद्ध हैं।
जेएनपीए के अध्यक्ष और जेएनपीए के उपाध्यक्ष ने इस उल्लेखनीय उपलब्धि के लिए टीम को बधाई दी।
रक्षा मंत्रालय
निजी क्षेत्र के माध्यम से स्वदेशी विमान वाहक के लिए युद्ध प्रबंधन प्रणाली का विकास
वेपन एंड इलेक्ट्रॉनिक्स सिस्टम इंजीनियरिंग प्रतिष्ठान  और रूस की एमएआरएस कंपनी के सहयोग से टाटा पावर स्ट्रेटेजिक इंजीनियरिंग डिवीजन  द्वारा विकसित स्वदेशी विमान वाहक  के लिए युद्ध प्रबंधन सिस्टम को सफल परिक्षण के बाद , बेंगलुरु में 28 मार्च 19 को मैसर्स टाटा एडवांस्ड सिस्टम्स लिमिटेड के सीईओ और प्रबंध निदेशक सुकरन सिंह ने भारतीय नौसेना/मेटरियल के प्रमुख, वाइस एडमिरल जीएस पाबी, पीवीएसएम, एवीएसएम, वीएसएम को सौंपा। इस मौके पर रियर एडमिरल एंटनी जॉर्ज, एनएम, वीएसएम, एसीएनएस , रियर एडमिरल एसके नायर, एनएम, एसीओएम  और भारतीय नौसेना एवं टीपीएसईडी के अन्य वरिष्ठ अधिकारी और कंपनी के सीओओ नीलेशटुंगर और सीटीओ आर. मुरलीधरन मौजूद थे।
यह भारत सरकार की 'मेक इन इंडिया' नीति की दिशा में एक प्रमुख सफलता है जिसमें स्वदेशी विकास और निजी उद्योगों की भागीदारी को बढ़ावा देने पर जोर दिया गया। यह इसलिए भी महत्वपूर्ण है कि यह आईएन के लिए एक निजी उद्योग द्वारा विकसित पहला युद्ध प्रबंधन प्रणाली  है जो भारत के स्वदेशी विमान वाहक के लिए है। इसे स्वीकार करने से पहले सिस्टम सॉफ्टवेयर और हार्डवेयर को कठोर स्वीकृति परीक्षणों से गुजारा गया । यह सिस्टम सभी स्वीकृत परीक्षणों, मजबूती और पूर्ण भार परीक्षणों में सफल रहा।
रक्षा मंत्रालय
बीआरओ लॉकडाउन का अच्छा उपयोग करते हुए अटल सुरंग के काम में डटा रहा है,इसे सितंबर 2020तक पूरा किया जाना है
सीमा सड़क संगठन  द्वारा हिमाचल प्रदेश की पीर पंजाल श्रृंखला में रणनीतिक अटल सुरंग पर काम,जोकि निर्माण के महत्वपूर्ण चरण में है, को पूरा करने के लिए सक्रिय कदम उठाये जा रहे हैं।
सड़क सतह कार्यों, लाइटिंग सहित इलेक्ट्रो-मेकैनिक फिटिंग्स,वेंटिलेशन एवं इंटेलीजेंट ट्रैफिक कंट्रोल प्रणालियों का निष्पादन किया जा रहा है। सुरंग के उत्तरी पोर्टल पर चंद्रा नदी पर 100मीटर लंबा एक स्टील सुपर स्ट्रक्चर पुल का कार्य भी निर्माणाधीन है। कोविड-19महामारी प्रकोप के कारण 10दिनों के लिए कार्य रोक दिया गया था।
बॉर्डर रोड्स के महानिदेशक लेफ्टिनेंट जनरल हरपाल सिंह ने हिमाचल प्रदेश के मुख्यमंत्री श्री जय राम ठाकुर के समक्ष मामले को उठाया था। इसका परिणाम राज्य सरकार के सक्रिय समन्वयन में साइट पर श्रम के साथ 05अप्रैल, 2020को काम फिर शुरु हो गया। अटल सुरंग में कार्य कोविड-19की सभी आवश्यक सावधानियां बरतते हुए निष्पादित किए जा रहे हैं जिससे कि योजनानुसार सितंबर 2020में इसकी पूर्णता सुनिश्चित की जा सके।
अटल सुरंग का निर्माण इसलिए किया जा रहा है क्योंकि नवंबर और मई के बीच पूर्ण रूप से बर्फ से ढके रहने के कारण मनाली-सरचु-लेह मार्ग प्रत्येक वर्ष छह महीनों के लिए बंद रहता है। यह सुरंग पूरे वर्ष मनाली को लाहौल घाटी से जोड़ेगी और मनाली-रोहतांग दर्रा सरचु-लेह मार्ग की सड़क लंबाई को 46किलोमीटर तक कम कर देगी। सुरंग के जरिये लाहौल के लोगों को शेष भारत से जोड़ने के अतिरिक्त, यह सुरंग सुरक्षा बलों को आगे की कनेक्टिविटी के लिए एक प्रमुख रणनीतिक लाभ प्राप्त करने में सहायता करेगी।